29 drap i 2012 - to uoppklarte
Året etter norgeshistoriens verste massedrap viser oversikten at sannsynligheten for å bli drept i Norge er svært lav. De aller fleste tilfellene hvor liv blir tatt skjer innen familier eller blant bekjente. Likevel skjer det fra tid til annen oppgjør i kriminelle miljøer hvor ingen av de involverte partene er interessert i å hjelpe politiet med å oppklare forholdet. Etter at en 31 år gammel mann ble drept på en Shell-stasjon på Etterstad i Oslo i august er ingen pågrepet eller siktet for å ha utført drapet. En person er siktet for medvirkning, men gjerningsmannen som ifølge politiet kjørte vekk i en sølvgrå bil, er aldri tatt.Heller ikke det mystiske funnet av den 32 år gamle polske familiefaren Rafal Flis er oppklart. Mannen som bodde i Aurskog-Høland ble funnet knivdrept i bagasjerommet på sin egen bil på Montebello, vest i Oslo 26. april. Snart sju måneder senere er politiet ikke nærmere noen oppklaring. - Av åtte drapssaker i Oslo i år er to fremdeles uoppklart. Drapet på Montebello måtte vi dessverre legge vekk under den mest intense etterforskningen av drapet på Sigrid Giskegjerde Schjetne, men nå har vi tatt denne saken fram igjen, sier politioverbetjent Grete Lien Metlid ved voldsavsnittet i Oslo politidistrikt til NTB. Hun bekrefter at etterforskningen er krevende i begge de uløste sakene, men understreker at politiet ikke står uten spor.Den massive etterforskningen av forsvinningen og senere drapet på 16 år gamle Sigrid Giskegjerde Schjetne at politiets ettforskning i andre saker stanset opp. Drapet på Oppsal-jenta vakte enorm oppsikt, og fremdeles opprettholder politiet siktelsen om drap eller medvirkning til drap for begge som ble pågrepet i saken. Den siktede 37-åringen er fremdeles i varetekt og til observasjon på Dikemark sykehus, mens 64-åringen er løslatt. Les alt omSigrid-drapether. I desember bekreftet politiet at det var funnet spor av blod i en campingvogn som 37-åringen disponerte på Bryn i Oslo, men fremdeles vet ikke politiet med sikkerhet når og hvor Sigrid ble drep. Hun forsvant fra Østensjø 5. august og ble ikke funnet før 3. september, drept i et skogholt på Kolbotn. - Vi kjenner ikke dødsårsaken, men vi håper vi skal få svar på dette, uttalte politiadvokat Cecilie Gulnes til Dagbladet da opplysningene om blodsporet ble gjort kjent.Etterforskningsleder Cecilie Gulnes har beskrevet etterforskningen av Sigrid-saken som en av de største i Norge. - Dette er en av de virkelige store sakene vi har hatt. Vi har fått flere tips enn i 22. juli-saken, og antall sporprøver nærmer seg antallet under etterforskningen av NOKAS-ranet i 2004. Vi håper å få svar på ytterligere tekniske spor på nyåret, og planen er at etterforskningen av saken skal være ferdig til sommeren, sier politiadvokaten. Den foreløpige oversikten over de 29 drapene viser at nær halvparten av drapene ble begått av familiemedlemmer. Ektefeller eller tidligere ektefeller, barn eller stebarn figurerer alle i den lite oppløftende oversikten over årets drap. Kniv er våpenet som oftest blir benyttet, i bare tre av sakene som er registrert er skytevåpen innblandet. Ingen lik Drapet på Per Volnes fra Balsfjord er spesielt ettersom politiet har gått til pågripelse og siktelse av tre personer uten at det er funnet noe lik. Per Vålnes ble meldt savnet av sin samboer fire dager etter sitt 50-årslag lørdag 26. november i fjor, men først i november i år pågrep politiet samboeren og to andre menn som de mener skal være involvert i drap på 50-åringen.
To drap står fortsatt uoppklart når året går mot slutten. Politiet har hverken mistenkte eller siktede i noen av dem.